সত্যেন্দ্রনাথ বসু (বিপ্লবী)
সত্যেন্দ্রনাথ বসু, () (৩০ জুলাই ১৮৮২ - ২২ নভেম্বর, ১৯০৮) ছিলেন ভারতীয় উপমহাদেশের ব্রিটিশ বিরোধী স্বাধীনতা আন্দোলনের একজন অন্যতম ব্যক্তিত্ব এবং অগ্নিযুগের বিপ্লবী। আলিপুর বোমা মামলার রাজসাক্ষী নরেন গোঁসাইকে গুলি করে হত্যা করার জন্য ২৩ নভেম্বর, ১৯০৮ সনে সত্যেন্দ্রনাথ বসুর প্রেসিডেন্সি জেলে ফাঁসি হয়।
সমরেন্দ্র নাথ পাণ্ডে
সমরেন্দ্র নাথ পাণ্ডে ( বা অন্য পরিচয়ে গোয়েন্দা কাহিনী লেখক স্বপনকুমার, জ্যোতিষী শ্রীভৃগু, ডক্টর এস এন পান্ডে৷, জন্ম: ২৬ অক্টোবর ১৯২৭- ১৫ নভেম্বর ২০০১) একজন ভারতীয় বাঙ্গালী লেখক, ডাক্তার ও জ্যোতিষী। লিখেছেন স্বপনকুমার ছদ্মনামে শতাধিক গোয়েন্দা বই। সৃষ্টি করেছেন দীপক চ্যাটার্জি নামক জনপ্রিয় গোয়েন্দা চরিত্র। শেষ জীবনে অর্থ উপার্জনের জন্য জ্যোতিষী শ্রীভৃগু নামে জ্যোতিষ চর্চা করে জীবিকা উপার্জন করেছেন ও জ্যোতিষী শ্রীভৃগু ছদ্মনামে কয়েকটি বই লিখেছেন। সাথে ডাঃ সমরেন্দ্র নাথ পাণ্ডে বা এস এন পান্ডে নামে লিখেছেন অধিক ডাকাতির শাস্ত্রের উপর কিছু বই। যিনি লেখক স্বপনকুমার, তিনিই জ্যোতিষী শ্রীভৃগু, আবার সেই তিনিই ডক্টর এস এন পান্ডে৷ গোয়েন্দা গল্প, জ্যোতিষচর্চা এবং ডাক্তারি বই লেখক একসঙ্গে তিনটি ভুমিকা পালন করেছিলেন।